laion/Wikipedia-Exotic huggingface dataset:
Be Careful

Be Careful (בעברית: תיזהר) הוא סינגל שהוקלט על ידי הראפרית האמריקאית קארדי בי, מתוך אלבום הבכורה שלה, Invasion of Privacy. השיר יצא לאור ב-29 במרץ 2018, כסינגל השלישי מתוך האלבום, כאשר קודמו הוא, "Bartier Cardi". השיר הגיע למקום ה-11 במצעד הבילבורד הוט 100, וה-24 במצעד הסינגלים הבריטי. השיר נכתב על ידי קארדי בי, בוי-1דה, אנדרסון הרננדז, אדם פיני, ירדן ת'ורפ, מרילין ברגמן, אלן ברגמן, רוברט דיגס, לורן היל, קליפורד סמית' וכולי והופק על ידי בוי-1דה, וינילרננדז ופרנק דוקס גם כן. איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה. עם כמה משירי האלבום הופיעה קארדי ב-"סאטרדיי נייט לייב", שם נודע גם כי היא נכנסה להיריון מהראפר אופסט. טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-55 מיליון צפיות. במאי באותה השנה, פרסמה קארדי בי את הקליפ הרשמי של השיר. הקונספט שלו הוא חתונה ומוות. בארצות הברית הצליח השיר להגיע אל המקום ה-11 ובכך הפך לחמישי של קארדי בי שעשה זאת. Be Careful, במסד הנתונים הקולנועיים IMDb (באנגלית) Be Careful, באתר Last.fm (באנגלית) מידע על היצירה "Be Careful" באתר מיוזיק בריינז מידע על הסינגל "Be Careful" באתר מיוזיק בריינז מידע על השיר "Be Careful" באתר AllMusic מידע על היצירה "Be Careful" באתר Discogs מילות השיר "Be Careful" באתר Genius סרטון השיר "Be Careful" באתר יוטיוב מידע על השיר "Be Careful" באתר iTunes מידע על השיר "Be Careful" באתר טיידל Cardi B Previews New Song Bartier Cardi Featuring 21 Savage - XXL, XXL Mag "'God's Plan' Becomes Drake's Longest-Leading Hot 100 No. 1, The Weeknd Debuts at No. 4 & Migos Hit Top 10". Billboard. נבדק ב-2018-04-13. Official Singles Chart Top 100 | Official Charts Company, www.officialcharts.com (באנגלית) Be Careful - Cardi B | Songs, Reviews, Credits | AllMusic, AllMusic Gold & Platinum, RIAA (באנגלית) ET Canada (2018-04-09), Cardi B Reveals Pregnancy During 'SNL' Performance, נבדק ב-2018-04-13 "Cardi B Reveals Pregnancy in 'SNL' Performance". Billboard. נבדק ב-2018-04-13. Cardi B - Be Careful [Official Audio], נבדק ב-2019-12-17 Cardi B (2018-03-29), Cardi B - Be Careful [Official Audio], נבדק ב-2018-04-13 Cardi B (2018-05-21), Cardi B - Be Careful [Official Video], נבדק ב-2018-05-21 "Gold & Platinum - RIAA". RIAA (באנגלית אמריקאית). נבדק ב-2018-07-04. www.bpi.co.uk "Gold/Platinum - Music Canada". Music Canada (באנגלית אמריקאית). נבדק ב-2018-06-18. Be Careful - Single by Cardi B (בCanadian English), נבדק ב-2019-01-11 Urban/UAC Future Releases | R&B, Hip Hop, Release Schedule and Street Dates | ..., web.archive.org, ‏2018-04-23
אליזבת שארלוטה, נסיכת הפפאלץ

אליזבת שארלוטה, נסיכת הפפאלץ (בגרמנית: Liselotte von der Pfalz; ‏27 במאי 1652 - 8 בדצמבר 1722), הייתה אשתו של פיליפ הראשון, דוכס אורליאן. ליזלוטה נולדה בהיידלברג ב-27 במאי 1652, לקרל הראשון לודוויג, הנסיך הבוחר מפפאלץ ושארלוטה, רוזנת הסן-קאסל, בתם של וילהלם החמישי, רוזן הסן-קאסל ואמליה אליזבת, רוזנת הנאו-מינצברג. בהיותה בת 5 נשלחה ליזלוטה להנובר, שם גרה אצל דודתה סופיה מהנובר, אשתו של ארנסט אוגוסט, דוכס בראונשווייג-לינבורג. בשנת 1663 נאלצה ליזלוטה לחזור להיידלברג, שם התגוררה עם אמה החורגת מריה לואיזה פון דגנפלד ועם אחיה קרל השני, הנסיך הבוחר מפפאלץ ושאר אחיה ואחיותיה. ליזלוטה רצתה להתחתן עם וילם השלישי, נסיך אורנז', אולם משפחתה החליטו להשיא אותה עם פיליפ הראשון, דוכס אורליאן, שהיה נשוי קודם לכן לדודניתה הנרייטה אן, נסיכת אנגליה. ב-16 בנובמבר 1671 התחתנו פיליפ הראשון, דוכס אורליאן וליזלוטה, שהמירה את דתה לקתוליות, והשניים היו מאושרים מאוד בשנים הראשונות לנישואיהם. ביוני 1673 ילדה אליזבת את ילדם הראשון, לואי אלכסנדר אשר קיבל את התואר דוכס ולואה, אולם, הוא מת בשנת 1676. בשנת 1674 נולד בנם השני, פיליפ השני, שמאוחר יותר שימש כעוצר הכתר הצרפתי בתקופת לואי החמישה עשר. בשנת 1676, נולדה בתם אליזבת שארלוט ד'אורליאן. במכתביה לדודתה, סופיה מהנובר, סיפרה אשתו השנייה של פיליפ כי אחר לידה זו עברה לחדר שינה נפרד וקיבלה בשקט את יחסיו עם מאהביו הרבים. היא גידלה את ילדיו מנישואיו הראשונים כאילו היו ילדיה שלה. אליזבת שארלוטה לא אהבה את ילדיו הבלתי חוקיים של לואי הארבעה עשר, מלך צרפת, ובשל כך כעסה מאוד כאשר בנה פיליפ החליט להתחתן עם פרנסואז מארי דה בורבון, בתם של לואי הארבעה עשר ומאדאם דה מונטספן. בשנת 1685 מת אחיה קרל השני, הנסיך הבוחר מפפאלץ ללא יורשים, וקרוב משפחתה פיליפ וילהלם, רוזן פפאלץ-נויבורג עלה לשלטון במקומו. אולם אליזבת שארלוטה שהייתה נשואה לפיליפ הראשון, דוכס אורליאן טענה אף היא לזכותה לשלטון, ובעקבות כך פרצה בשנת 1688 מלחמת הירושה הפלטינית. בשנת 1715 מת לואי הארבעה עשר, מלך צרפת בגיל 77 בארמון ורסאי, ובצוואתו הוא חילק את זכויות היתר של קרובי משפחה וחצרנים, והקצה לבנו הלא חוקי, לואי אוגיסט, דוכס מיין, אפוטרופסות על המלך החדש, לואי החמישה עשר, שהיה בן חמש. הפרלמנט של פריז ביטל את הצוואה, והפך את בנה של אליזבת שארלוטה - פיליפ השני לעוצר הממלכה. ב-8 בדצמבר 1722 מתה אליזבת שארלוטה בשאטו דה סן-קלו, והיא בת 70 שנים. היא ובעלה היו המייסדים של בית אורליאן, ועל צאצאיה נמנו פרנץ הראשון, קיסר האימפריה הרומית הקדושה, מארי אנטואנט, מלכת צרפת, לואי פיליפ, מלך הצרפתים ופדרו השני, קיסר ברזיל. ב-16 בנובמבר 1671 התחתנה אליזבת שארלוטה עם פיליפ הראשון, דוכס אורליאן, ממנו נולדו לה 3 ילדים: אלכסנדר לואי, דוכס ולואה (1673–1676) פיליפ השני, דוכס אורליאן (1674–1723) אליזבת שארלוט ד'אורליאן, נסיכת קומרסי (1676–1744), התחתנה עם לאופולד, דוכס לורן מדיה וקבצים בנושא אליזבת שארלוטה, נסיכת הפפאלץ בוויקישיתוף אליזבת שארלוטה, נסיכת הפפאלץ, באתר "Find a Grave" (באנגלית) כתבי אליזבת שארלוטה, נסיכת הפפאלץ בפרויקט גוטנברג (באנגלית)
גביע רוסיה הסובייטית בכדורגל

גביע רוסיה הסובייטית בכדורגל (ברוסית: Кубок РСФСР по футболу) היה טורניר כדורגל אשר התקיים מ-1973 עד ל-1991 בין קבוצות רוסיה הסובייטית שהתמודדו בליגה השנייה של אליפות ברית המועצות. הטורניר הוקם במלאת 75 שנה לכדורגל ברוסיה. ב-1978 הטורניר לא התקיים בשל טורניר הספרטקיאדה, כך גם בשנים 1979, 1982. אף אחת מהקבוצות המשתתפות לא זכתה בגביע יותר מפעם אחת. רק קבוצת גאולוג טיומן העפילה שלוש פעמים לגמר הגביע (ואף עשתה זאת ברצף מ-1983 עד 1985), אך זכתה רק ב-1984. בגמר שיחקו פעמיים קבוצת פאקל וורונז', מועדון טקסטילשצ'יק איוואנובו וקבוצת לוקומוטיב קלוגה, עם זאת, רק קלוגה הפסידה בגמר. קבוצת זנאמיה טרודה, שהפסידה בגמר 1980, שיחקה גם בגמר גביע ברית המועצות בכדורגל ב-1962. אליפות רוסיה הסובייטית בכדורגל
Drip

Drip (בעברית: טפטוף) הוא סינגל שהוקלט על ידי הראפרית האמריקאית קארדי בי, בשיתוף מיגוס, מתוך אלבום הבכורה שלה, Invasion of Privacy. השיר יצא לאור ב-4 באפריל 2018, כסינגל השיווקי הראשון מתוך האלבום. עם יציאתו נכנס השיר אל המקום העשרים ואחת במצעד הבילבורד הוט 100, והשלישי במצעד שבניו זילנד. השיר נכתב על ידי קארדי בי, קוואבו, אופסט, טייקאוף ויהושע קרוס, והופק על ידי קסיוס ג'יי ונונסטופ דה איטמן. בשיר מתארח בשנית הראפר אופסט, אשר התארח גם בלהיט הראשון של קארדי, "Lick". עם השיר הופיעה קארדי בסאטרדיי נייט לייב, ביחד עם עוד כמה שירים מתוך האלבום. טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה את האודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על כ-75 מיליון צפיות. בספוטיפיי צבר השיר למעלה מ-135 מיליון השמעות בסך הכול. בארצות הברית הצליח השיר להגיע למקום ה-21 במצעד הבילבורד הוט 100. מידע על היצירה "Drip" באתר מיוזיק בריינז סרטון השיר "Drip" באתר יוטיוב Navjosh, New Music: Cardi B – 'Drip' (Feat. Migos), HipHop-N-More, ‏2018-04-04 (באנגלית) New Music: Cardi B feat. Migos – 'Drip', Rap-Up (באנגלית) "Cardi B Chart History". Billboard. נבדק ב-2018-04-13. nztop40 Drip - Cardi B | Songs, Reviews, Credits | AllMusic, AllMusic Cardi B (2017-05-16), Cardi B - Lick (feat. Offset) [OFFICIAL MUSIC VIDEO], נבדק ב-2018-04-13 ET Canada (2018-04-09), Cardi B Reveals Pregnancy During 'SNL' Performance, נבדק ב-2018-04-13 Cardi B (2018-04-03), Cardi B - Drip feat. Migos [Official Audio], נבדק ב-2018-04-13 Invasion of Privacy, נבדק ב-2019-12-17 "Gold & Platinum - RIAA". RIAA (באנגלית אמריקאית). נבדק ב-2018-08-14. Gold/Platinum, Music Canada (באנגלית)
אלבסטה

אַלְבָּסֶטֶה (בספרדית: Albacete) היא עיר בדרום-מזרח ספרד ובירת המחוז הקרוי על שמה בקהילה האוטונומית קסטיליה-לה מנצ'ה. אלבסטה שוכנת על נהר דון חואן, במקום בו הוא פוגש את תעלת מריה קאריסטינה. בעיר עוברות דרכי התחבורה בין מדריד והערים של אזורי ולנסיה ומורסיה. מקורה של אלבסטה הוא ביישוב המוּרי אלבָּסִיט. בשנים 1145 ו-1146 נערכו ביישוב שני קרבות בין המוסלמים והנוצרים. בשנת 1365 הוקם היישוב מחדש בשם אלבסטה. לעיר היה תפקיד חשוב במלחמת הירושה הספרדית: ב-1707 ניצח פליפה החמישי בקרב אלמנסה (Almansa) שנערך בקרבתה. פיתוחה הכלכלי החל רק במאה ה-19, בעקבות בניית תעלת מריה קאריסטינה, שניקזה את ביצות המלריה ששכנו לדרומה. בזמן מלחמת האזרחים הספרדית שימשה כבסיס האימונים של הבריגדות הבינלאומיות. העיר היא מרכז תעשייתי קטן. יש בה מפעלים לקרמיקה ולעיבוד מוצרים חקלאיים, וכן תעשיית סכינים מסורתית המפורסמת בספרד. אלבסטה מתחלקת לעיר העילית (Alto de Villa) העתיקה יותר ולעיר התחתית המודרנית. יש בה קתדרלה מן המאה ה-16 (קתדרלת יוחנן המטביל, San Juan Bautisata), וכן מוזיאון שמציג יצירות של אמנים מהפרובינציה. בשנת 2022 התגוררו באלבסטה כ-172,000 איש. מדיה וקבצים בנושא אלבסטה בוויקישיתוף אתר האינטרנט הרשמי של אלבסטה אלבסטה, באתר אנציקלופדיה בריטניקה (באנגלית) אתר עיריית אלבסטה (בספרדית) ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
La Modelo

La Modelo (באנגלית: The Model, ובעברית: המודל) הוא סינגל שהוקלט על ידי הראפרית האמריקאית קארדי בי, ביחד עם הראפר הפוארטו ריקני אוזונה. השיר יצא לאור ב-22 בדצמבר 2017, כסינגל הראשון מתוך אלבומו השני, Aura. באותו היום שבו יצא השיר, הוציאה קארדי גם את השיר "Bartier Cardi", שבהמשך יצא כסינגל השני מתוך אלבום הבכורה שלה, Invasion of Privacy. עם יציאתו נכנס השיר אל המקום החמישים ושתיים במצעד הבילבורד הוט 100, הראשון במצעד שברפובליקה הדומיניקנית, והשלישי במצעד השירים הלטיניים. השיר נכתב על ידי קארדי בי, אוזונה ומקס קנדי, והופק על ידי גאביי מיוזיק כריס ג'ידאי וכולי. השיר הוא שיר בסגנון הרגאטון, המשלב בתוכו גם את סגנון הדאנסהול. שיר זה הוקלט כבר בשנת 2014, אך הוחלט להוציא אותו כסינגל שלוש שנים מאוחר יותר. עם השיר הופיעו השניים בפסטיבל "CaliBashLA", שהתקיים בסמוך לצאתו כסינגל. הווידאו קליפ הנלווה שיצא לשיר הועלה לערוץ היוטיוב של אוזונה, שלושה ימים לפני שיצא כסינגל. הקליפ צולם בג'מייקה, על ידי נונו גומש. בקליפ, ניתן לראות את אוזונה וקארדי בתוך אחוזה בצבע לבן ורקדנים רבים מסביבם. לאורכו של הקליפ ישנן סצנות אשר צולמו על כבישים. נכון לדצמבר 2019, מונה הצפיות של הקליפ עומד על למעלה מ-380 מיליון צפיות. מידע על הסינגל "La Modelo" באתר מיוזיק בריינז סרטון השיר "La Modelo" באתר יוטיוב La modelo by Ozuna, נבדק ב-2018-04-13 “Bartier Cardi” [ft. 21 Savage by Cardi B Review | Pitchfork], pitchfork.com (באנגלית) "Ozuna Chart History". Billboard. נבדק ב-2018-04-13. x. "as". charts monitorLATINO (בספרדית). נבדק ב-2018-04-13. "Ozuna Chart History". Billboard. נבדק ב-2018-04-13. La Modelo (feat. Cardi B) - Single by Ozuna (בAustralian English), 2017-12-22, נבדק ב-2018-04-13 “La Modelo” [ft. Cardi B by Ozuna Review | Pitchfork], pitchfork.com (באנגלית) "Ozuna Proves That Cardi B Is More Than a Rapper on 'La Modelo'". Billboard. נבדק ב-2018-04-13. Teuris Guante (2018-01-21), Ozuna & Cardi B La Modelo Live (CaliBashLA18), נבדק ב-2018-04-13 Ozuna, YouTube Rodriguez, Laura. "Ozuna and Cardi B collab is 'killing it'". Hoy (בספרדית). נבדק ב-2018-04-13. Ozuna (2017-12-19), Ozuna - La Modelo Ft Cardi B (Video Oficial), נבדק ב-2018-04-13 YouTube Stats of Ozuna - La Modelo Ft Cardi B (Video Oficial), kworb.net "La Modelo - Single by Ozuna & Cardi B". iTunes Store (CA). Retrieved May 13, 2018.
Amantes de una Noche

"Amantes de una Noche" (בעברית: "אוהבים בשביל לילה אחד") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הראפר והזמר-יוצר הפוארטו ריקני באד באני. השיר יצא לאור ב-12 בינואר 2018, כסינגל שלא מתוך אלבום. במצעדים זכה השיר להצלחה סבירה, כאשר הגיע בשיאו אל המקום השלישי במצעד שברפובליקה הדומיניקנית. השיר יצא כמה חודשים אחרי שהוציאה נטשה את הלהיט העולמי, "Criminal". את השיר כתבו נאטי נטשה ובאד באני ביחד ומפיקו המוזיקלי טרם נודע. השיר הוא שיר בסגנון הרגאטון, המשלב בתוכו גם את סגנון הפופ הלטיני. עם השיר הופיעה נטשה מספר פעמים ואחת מהופעותיה נעשתה בחסותם של Vevo. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות. הווידאו קליפ הנלווה שצולם לשיר הועלה לערוצה של נטשה ב-11 בינואר 2018, יום לפני שיצא כסינגל רשמי. כלפי הקליפ הופנו ביקורות מעורבות אשר טענו כי הוא פרובוקטיבי מדי, עקב זה שנטשה מצטלמת בבגדי ים חושפניים ושולחת את התמונות לבאד באני. נכון ליוני 2020, מונה הצפיות של הקליפ עומד על למעלה מ-400 מיליון צפיות, דבר אשר הופך אותו לקליפ השישי הנצפה ביותר של נטשה. מידע על הסינגל "Amantes de una Noche" באתר מיוזיק בריינז סרטון השיר "Amantes de una Noche" באתר יוטיוב Natti Natasha & Bad Bunny – Amantes de una Noche (באנגלית), נבדק ב-2020-05-14 x. "as". charts monitorLATINO (בספרדית). נבדק ב-2018-04-13. Pina Records (2017-08-18), Natti Natasha ❌ Ozuna - Criminal [Official Video], נבדק ב-2018-04-13 Amantes de una Noche by Natti Natasha & Bad Bunny, נבדק ב-2018-04-13 Bad Bunny - Amantes de una Noche Ft. Natti Natasha - אפליקציות ב-Google Play, באתר play.google.com Andrea Muñoz (2018-02-25), Natti Natasha - Amantes de una Noche, Tonta y Dutty Love (en Vivo), נבדק ב-2018-04-13 Amantes de una Noche, 2018-01-12, נבדק ב-2021-09-25 Pina Records (2018-01-11), Natti Natasha ❌ Bad Bunny - Amantes de una Noche 👩🏻 🌹🐰 [Official Video], נבדק ב-2018-04-13 "Natti Natasha Talks Lauryn Hill Influence, Reggae Roots & the Staying Power of Latin Trap: Watch". Billboard. נבדק ב-2018-04-13. Natti Natasha YouTube Statistics and History, kworb.net "Gold & Platinum - RIAA". RIAA (באנגלית אמריקאית). נבדק ב-2018-06-30. Listas semanales - Listas - Promusicae - Productores de Música de España, www.promusicae.es (בספרדית) Natti Natasha Charts, “Amantes de una Noche” — Worldwide Sales (SPS)pic.twitter.com/BdRAjcQOv7, @NattiChart, ‏2019T10:41 (באנגלית)
RTL 4

RTL 4 הוא ערוץ הטלוויזיה המסחרי הגדול ביותר בהולנד. זהו הערוץ הפופולרי ביותר במדינה, בייחוד בקרב בני 20-49. הערוץ משדר תוכניות בידור שונות, דרמות, תוכניות אירוח, חדשות ותוכניות כישרונות. לתחנה יש כמה ערוצים מקבילים נוספים בהולנד הנמצאים בבעלות קבוצת RTL, והם ערוצים RTL 7, RTL 8 ו-RTL 5 הערוץ משודר מלוקסמבורג להולנד, תחת רישיון שידורים של לוקסמבורג וכך נמנע הערוץ מפיקוח נרחב יותר של רשויות התקשורת ההולנדיות לעומת הפיקוח של לוקסמבורג שהוא רופף יותר. הערוץ הושק במקור ב-2 באוקטובר 1989 בשם RTL Véronique לפני מיתוג מחדש בשם RTL 4 (לאחר שמספרים 1,2,3 היו כבר בשימוש על ידי השידור הציבורי ההולנדי). הערוץ היה המשדר הפרטי הראשון בהולנד, על אף שהוא משדר מלוקסמבורג. זאת למרות שאישור לשידורים פרטיים בהולנד אושרו רק בשנת 1992. RTL 4 שידר את אופרת הסבון הראשונה והארוכה ביותר בתולדות הולנד, זמנים טובים, זמנים קשים מאז 1 באוקטובר 1990. בין התוכניות ששידר הערוץ ניתן למנות את אקס פקטור, איידול, רוקדים עם כוכבים ורוקדים על הקרח והולנד גוט טאלנט. ממאי 1991 עד ספטמבר 2006 היו לערוץ כמה תחנות רדיו נלוות, כגון תחנות הרדיו RTL 4, רדיו RTL רוק, RTL שמח ו-RTL FM. הולנד גוט טאלנט אקס פקטור The Voice הולנד חדשות RTL RTL Live ד"ר פיל CSI: ניו יורק CSI: מיאמי CSI בונז מדיה וקבצים בנושא RTL 4 בוויקישיתוף אתר האינטרנט הרשמי של RTL 4 (בהולנדית) Kabelraden.nl - Zenders, ‏2012-03-13 inNL - Het verhalenplatform van Nederland, InNL (ארכיון) Over GTST | GTST Fanclub - Alles over de soap Goede Tijden Slechte Tijden, www.gtstfanclub.nl (בהולנדית) RTL FM - Beeld en Geluid Wiki, beeldengeluidwiki.nl (בהולנדית)
תסמונת מקון אולברייט

תסמונת מקון אולברייט היא תסמונת גנטית מורכבת, המתגלה בדרך כלל בילדות, ומתבטאת בהשפעה על מספר מערכות הגוף שלכאורה אינן קשורות, בעיקר עצמות, עור והמערכת האנדוקרינית. אף על פי שנחשבת לתסמונת ילדים, ומופיעה בספרות הרפואית תחת תסמונות ילדות בשל מגוון רחב מאוד של סימפטומים ודרגות חומרה, היא עשויה להיות מאובחנת גם בגיל ההתבגרות ולעיתים אף בבגרות. אין גיל מקסימלי או מינימלי לאבחון תסמונת זו. התסמונת נגרמת על ידי מוטציית הפעלה בגן GNAS המקודד לתכונות שונות במס מערכות בגוף. הגן GNAS מקודד לתת היחידה אלפא, של מרכיב ה-G ברצפטורים מצומדי חלבון G. המוטציה מובילה להפעלה קונסטיטוטיבית (ללא תלות בהפעלה חיצונית) של הקולטן ולמעבר שרשרת האותות המעורר את המערכות ההורמונליות השונות. המוטציה הגורמת לתסמונת אינה מורשת מההורים אלא נוצרת דה-נובו במהלך ההתפתחות העוברית המוקדמת (פוסט-זיגוטית). לכן, המוטציה נמצאת רק בחלק מתאי הגוף בצורה של פסיפס. לא ידוע על גורמי סיכון להופעת התסמונת והיא מופיעה באופן שווה בכל קבוצות האוכלוסייה. חשד לקיום התסמונת מועלה כאשר לפחות שניים מתוך שלושת הסימנים הבאים מתייצגים: דיספלזיה פיברוטית - מצב בו עצם ומח עצם מוחלפים ברקמה פיברוטית וכתוצאה העצם פריכה ומתפשטת, ומועדת לשברים, עיוותים, אובדן תפקוד תקין, וכאב. כתמי קפה בחלב על העור עם קצוות משוננים ("חוף מיין") תפקוד יתר של המערכת האנדוקרינית- לרבות התפתחות מינית מוקדמת (הנפוץ ביותר), פעילות יתר תריסית ופעילות יתר של בלוטת האדרנל (תסמונת קושינג). נדרשים סמפטומים מלפחות שתי מערכות אלה לאבחנה, אך יכולים בפועל להיות סמפטומים רבים ומגוונים בדרגות חומרה שונות בהתאם למיקום וחומרת המוטציה. כמו בגורמים אחרים להתפתחות מינית מוקדמת, גם הופעת סימני המין המשניים עשוי להיות שונה מהנורמה כגון הופעה של דימום וגינלי קודם להנצת שדיים. חשיפה ממושכת לרמה מוגברת של הורמוני מין עשויה להוביל לגדילה מואצת עם הבשלה סגירה מוקדמת של סחוסי הגדילה ופגיעה בפוטנציאל הגובה הסופי. חולים המתיצגים עם דיספלזיה פיברוטית עלולים לסבול משברים, דפורמציות, כאב, ורמות זרחן נמוכות בדם בשל ייצור יתר של ההורמון- Fibroblast growth factor-23. חולים המתייצגים עם כתמי קפה בחלב- הכתמים באופן טיפוסי ימצאו סביב מרכז הגוף וקו האמצע, יהיו בעלי גבולות מתאר משוננים הידועים בשם Coast of Maine. פעילות יתר של המערכת האנדוקרינית- התפתחות מינית מוקדמת היא הסמפטום הנפוץ ביותר, נפוץ בעיקר בבנות- 85% מהבנות ומאופיין בין השאר בציסטות מפרישות אסטרוגן, גדילה מוקמת ודימום וגינלי מוקדם. אצל בנים התפתחות מינית מוקדמת היא נפוצה הרבה פחות (10-15% מהמקרים). אצל בנים אבנורמליות באשכים נמצאת בשכיחות גבוהה מאוד (85%). פעילות יתר תריסית קיימת בכשליש מהחולים, ופעילות יתר של האדרנל (תסמונת קושינג) בכ-10-15% מהחולים. כמו כן ייתכנו רמות גבוהות של הורמון גדילה בכ-10-15% מהחולים. בהתאם לסמפטומים המחלה עלולה להיות מאובחנת בגיל מוקדם- אם ההתיצגות היא יחסית קשה ואופיינית או לפעמים, במקרים קלים יותר, להתעכב אפילו במספר עשורים. תסמונת מקון אולברייט, באתר Doctors Gabriel I Uwaifo, McCune-Albright Syndrome: Practice Essentials, Background, Pathophysiology, 2017-12-06
אלכס גרסיה מנדוסה

אלכס גרסיה מנדוסה (בספרדית: Alex García Mendoza; נולד ב-2 ביוני 1993) הוא ג'ודוקא קובני. מנדוסה מתחרה בקטגוריית המשקל מעל 100 ק"ג והוא זוכה מדליית הארד מאליפות העולם במשקל פתוח משנת 2017. מנדוסה מחזיק במדליית ארד מהמשחקים הפאן-אמריקאיים משנת 2015 ובארבע מדליות מהאליפות הפאן-אמריקאית. המדליה המשמעותית הראשונה של מנדוסה בקריירה המקצועית הייתה באליפות הפאן-אמריקאית בשנת 2013 שנערכה בסן חוסה בה זכה במדליית הארד בקטגוריית המשקל מעל 100 ק"ג. בשמינית הגמר הוא ניצח את דארל קסטיו מגואטמלה, ברבע הגמר את דשון הווארד האמריקאי, בחצי הגמר הפסיד לרפאל סילבה הברזילאי ונשר לקרב על מדליית הארד שם גבר על פרדי פיגרואה מאקוודור. ביוני 2014 הוא השתתף בגראנד פרי הוואנה שבקובה וסיים במקום השביעי. באפריל 2015, מנדוסה זכה במדליית ארד באליפות הפאן-אמריקאית שנערכה באדמונטון לאחר שגבר על רמון פילטה מהונדורס בקרב על המדליה. ב-14 ביולי הוא התחרה במשחקים הפאן-אמריקאיים שנערכו בטורונטו וזכה במדליית הארד לאחר ששוב ניצח את רמון פילטה בקרב על המדליה. ב-24 בינואר 2016, זכה מנדוסה במדליית ארד בגראנד פרי הוואנה לאחר שגבר בקרב על המדליה על אנדריי וולקוב הרוסי לעיני הקהל הביתי. ב-30 באפריל הוא התחרה באליפות הפאן-אמריקאית שנערכה בהוואנה וזכה במדליית הארד הרביעית שלו באליפויות היבשת. ב-12 באוגוסט, מנדוסה השתתף באולימפיאדת ריו, התחרה בקטגוריית המשקל מעל 100 ק"ג וסיים במקום החמישי. בקרב הראשון ניצח את מוקאמדמורוד אבדורקמונוב מטג'יקיסטן ובשמינית הגמר ניצח את בארנה בור ההונגרי. ברבע הגמר הוא הפסיד להיסאיושי הראסווה היפני ונשר לקרבות בית הניחומים שם ניצח את יורי קראקובצקי מקירגיזסטן ועלה לקרב על מדליית הארד שם הפסיד בעונשים לאורי ששון הישראלי. באפריל 2017 הוא התחרה באליפות הפאן-אמריקאית שנערכה בפנמה סיטי וזכה לראשונה במדליית הזהב. ברבע הגמר ניצח את דויד גומז המקסיקני, בחצי הגמר את רואן איסקיירדו הברזילאי ובגמר גבר על הקטור קמפוס הארגנטינאי. ב-18 ביוני מנדוסה זכה במדליית הכסף בגראנד פרי קנקון לאחר שהפסיד בקרב הגמר לדויד מורה הברזילאי. ב-11 בנובמבר, מנדוסה התחרה באליפות העולם הפתוחה שנערכה במרקש וזכה במדליית הארד. בקרב הראשון ניצח את מבגניק נדיאייה מסנגל ובשמינית הגמר ניצח את אדלאן ביסולטנוב הרוסי לאחר שיריבו ספג שלושה עונשים. ברבע הגמר הוא הפסיד לקוקורו קגאורה היפני לאחר שספג שלושה עונשים ונשר לקרבות בית הניחומים שם ניצח את אלכסנדר מיכאילין הרוסי ועלה לקרב על מדליית הארד שבו גבר על בן-ארצו אנדי גראנדה הקובני. ב-17 בדצמבר מנדוסה התחרה בטורניר המאסטרס שנערך בסט. פטרסבורג וזכה במדליית הארד כשניצח את מאצ'יי סרנאצקי הפולני בקרב על המדליה. מקור: אליפות העולם: מרקש 2017: מדליית ארד בקטגוריית המשקל הפתוח המשחקים הפאן-אמריקאיים: טורונטו 2015: מדליית ארד בקטגוריית המשקל מעל 100 ק"ג האליפות הפאן-אמריקאית: סן חוסה 2013: מדליית ארד בקטגוריית המשקל מעל 100 ק"ג אדמונטון 2015: מדליית ארד בקטגוריית המשקל מעל 100 ק"ג הוואנה 2016: מדליית ארד בקטגוריית המשקל מעל 100 ק"ג פנמה סיטי 2017: מדליית זהב בקטגוריית המשקל מעל 100 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי הוואנה 2016: מדליית ארד גראנד פרי קנקון 2017: מדליית כסף טורניר המאסטרס 2017: מדליית ארד אלכס גרסיה מנדוסה, באתר הוועד האולימפי הבין-לאומי אלכס גרסיה מנדוסה, באתר olympedia.org אלכס גרסיה מנדוסה, באתר איגוד הג'ודו העולמי אלכס גרסיה מנדוסה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. תוצאות האליפות הפאן-אמריקאית 2013, אתר JudoInside.
דפנה עבר הדני

דפנה עבר הדני (י"ט בחשוון תש"א, 20 בנובמבר 1940 – כ"ז באדר ב' תשנ"ז, 5 באפריל 1997) הייתה סופרת, מתרגמת ומשוררת ישראלית. דפנה אורדנג נולדה ב-1940 בירושלים, אחת משלוש בנותיהם של טוביה וברטה אוּרדַנג. אביה היה יליד לייפאיה (לטביה), שעלה לארץ ישראל בשנת תרפ"ט והיה לאגרונום. אמה הייתה אספנית ובעלת גלריות בארץ ובניו יורק.עבר הדני גדלה בשכונת בית הכרם בעיר. ב-1948, כשהייתה בת שמונה, נהרג אביה בשעה שעלה על מוקש בבית צפאפא. למדה בבית הספר החקלאי "הדסים", שם הייתה חברתו של אורי מילשטיין. נישאה לגבר בשם עבר הדני (במקור מוגרבי), שלמשפחתו הייתה מכולת בשוק מחנה יהודה. בנם יורם עבר הדני הוא סופר, תסריטאי ובמאי פרסומות. פרסמה סיפורים, שירים ותרגומים. בשנת 1973 התפרסם תרגומה לשיריו של אדוארד ליר, ובמסגרת זו טבעה את המונח העברי "איגיון" (כתרגום ל-nonsense). חיברה שני קובצי שירים לילדים: "הגברת צפרדע בוכה במקלחת" (1975) ו"להיות חבר עם הינשוף" (1995). אחדים משיריה הולחנו בראשית שנות ה-70 על ידי מאיר מינדל, וכמה משיריה גם הושרו: "שוב", שהלחין שמוליק קראוס ובוצע במקור על ידי קראוס וג'וזי כץ ב-1976; "ללא כוכב", ששר ג'ו עמר; "קזינו עולמי", שהלחין ליאור ייני וביצעה מיקי קם (הגיע למקום השלישי בקדם-אירוויזיון 1987). בסוף ימיה אושפזה דפנה עבר הדני בהוספיס בבית החולים הדסה הר הצופים, ונפטרה ב-1997, בגיל 56. נקברה בהר המנוחות. הגברת צפרדע בוכה במקלחת, כתבה וציְּרה דפנה עבר-הדני, תל אביב: טרקלין ליד עקד, תשל"ו 1975. (שירים לילדים) דפנה עבר-הדני, להיות חבר עם הינשוף, איְּרה תרצה ולד, קריית גת: דני ספרים, 1995. (שירים לילדים) אדוארד ליר, כמה טוב להכיר את מר ליר: שירי אי-גיון (נונסנס), עברית: דפנה עבר-הדני, איורים: אדוארד ליר, תל אביב: טרקלין ליד עקד, 1973. ג'יימס פנימור קופר, אחרון המוהיקנים, עברית: דפנה עבר-הדני, ירושלים: כתר (ספרי כתרי), 1974. מפרי עטה: שמואל פיזאר: כעוף החול (מתוך: אילה יפתח (עורכת), תיגר: מרד, חופש ויצירה, תל אביב: המרכז לטכנולוגיה חינוכית, 1990), באתר "תולדונט" ראובן לרר: האיש שיסד עיר, באתר הספרייה הווירטואלית של מטח, (מתוך: אילה יפתח (עורכת), תיגר: מרד, חופש ויצירה, תל אביב: המרכז לטכנולוגיה חינוכית, 1990) דון קישוט: אשליה ומציאות, באתר הספרייה הווירטואלית של מטח, (מתוך: אילה יפתח (עורכת), תיגר: מרד, חופש ויצירה, תל אביב: המרכז לטכנולוגיה חינוכית, 1990) קרן הבר, מי הייתה דפנה עבר-הדני?, בבלוג "הספרנים" של הספרייה הלאומית, 10 בינואר 2023 דפנה עבר הדני, באתר MusicBrainz (באנגלית) דפנה עבר הדני, דף שער בספרייה הלאומית גילי איזיקוביץ, יורם עבר הדני מספר איך ההתמודדות עם האוטיזם של בנו סייעה לכתיבת ספרו, באתר הארץ, 3 בינואר 2016. גדעון אריאל ואורי מילשטיין, על מה חלמנו: אגדת הדסים, רמת אפעל: שרידות; ויצו – ארגון נשים יהודיות, עמותת "יש" – ילדים ויתומים ניצולי השואה, 2006, עמ' 154–159; וראו גם באתר של מילשטיין. הופיעו במסגרת המרכז לתרבות ולחינוך של ההסתדרות ב-1972, ולימים, לאחר מותה, נדפסו שוב בלוויית תווים בהוצאה עצמית של מינדל: דפנה עבר-הדני, שביב האור, ציורים: נורית יובל; מוזיקה: מאיר מינדל, תל אביב: [הוצאה עצמית], 2003 (השירים: "שביב האור", "בתוך הים", "אני עוד קטן בינתיים", "ציורי הילדים", "א חוצפה", "מדוע אמי, שיקר האיש?", "הלנה אשר בתוכי". קזינו עולמי באתר "פזמונט". יורם עבר הדני, פרידה מאמא, בהוספיס בהר הצופים, בבלוג שלו, 24 במאי 2007. הקבר של דפנה עבר הדני בהר המנוחות, באתר BillionGraves.
אליפות רוסיה ברוגבי שביעיות

אליפות רוסיה ברוגבי שביעיות (ברוסית: Чемпионат России по регби-7) היא תחרות שנתית למועדוני רוגבי והאליפות הלאומית הבכירה בתחום זה. נערכת ברציפות מדי שנה מאז 1993. איגוד הרוגבי של רוסיה נתוני רוגבי בברית המועצות וברוסיה ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.